Diari Oficial de la Generalitat Valenciana


Sumari del DOGV 820, del 09-05-1988 (1988/811075)

RESOLUCIÓ de 30 d'abril de 1988, de la Direcció General de la Producció Agrària de la Conselleria d'Agricultura i Pesca, per la qual es regula la Campanya de Vacunació Antiràbica de 1988.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   820

Data del DOGV
:   09-05-1988

Secció del DOGV
:   ALTRES DISPOSICIONS

Número del document
:   1988/811075


Data del document
:   30-04-1988

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Resolució de 30 d'abril de 1988, de la Direcció General de la Producció Agrària de la Conselleria d'Agricultura i Pesca, per la qual es regula la Campanya de Vacunació Antiràbica de 1988.  
Atesa la importància que representa per a la sanitat animal i humana la prevenció contra el virus de la ràbia, cal continuar amb la pràctica anual de vacunacions de tot el cens caní existent, com a mesura fonamental de profilaxi contra la possible aparició i difusió d'aquesta zoonosi.  
Atés que la Conselleria d?agricultura i Pesca va assumir les competències en matèria de sanitat animal, en especial la relativa a la prevenció de malalties en els animals, segons que disposa el Reial Decret 3533/81, de 29 de desembre, i fent ús de les facultats que tinc atribuïdes, he resolt:  
Article primer  
Les persones propietàries d'animals de l?espècie canina caldrà que vacunen obligatòriament els seus gossos abans del dia 30 de setembre de 1988. Hom aconsella igualment la vacunació dels animals de l?espècie felina (gats).  
Els cànids d'edat inferior a tres mesos podran ser vacunats, sense incórrer en sanció, fora del termini fixat, sempre que se'ls practique en arribar a la susdita edat.  
Article segon  
Els ajuntaments elaboraran el cens caní dels seus ajuntaments respectius, d'acord amb el que disposa l'article 35 del Reial Decret de 4 de febrer de 1955, pel qual s'aprova el Reglament d'Epizooties.  
Així mateix prestaran els locals idonis per procedir-ne a la vacunació i col·laboraran, en la mesura de les seues possibilitats, amb personal auxiliar en el desplegament d'aquesta campanya. La campanya, l?hauran de fer pública mitjançant ban i cartells en què se n'indicarà el començament, la durada i l?horari.  
El cens s'actualitzarà basant-se en les vacunacions realitzades en la present campanya i hi apareixerà el nom i el domicili de la persona propietària i la ressenya de cada animal. Aquest cens estarà a disposició dels veterinaris oficials de la Conselleria d?agricultura i Pesca.  
Article tercer  
El Veterinari oficial de la Conselleria, corresponent a la zona, hi coordinarà la campanya antiràbica. El Cap de la Secció de Producció i Sanitat Animal de la Direcció Territorial corresponent serà el Director de la campanya a la província respectiva.  
Article quart  
Qualsevol veterinari que desitge de col·laborar en la campanya, ho comunicarà per escrit a la Secció de Producció i Sanitat Animal dels Serveis Territorials, mitjançant el Col·legi Oficial de Veterinaris respectiu.  
Els veterinaris col·laboradors podran rebre les dosis de vacuna i la xapa d'identificació corresponent de la campanya antiràbica, bé mitjançant els seus Col·legis Professionals -en aquest cas aquests pagaran als Serveis Territorials de la Conselleria d?agricultura i Pesca la taxa i l?import del producte i de les vacunes- o bé podran proveir-se'n ells directament als Serveis Territorials, en aquest cas hi hauran de pagar la taxa i l?import corresponent del producte.  
Quan els veterinaris oficials de la Conselleria d?agricultura i Pesca en realitzaran l'aplicació, el desglossament del cost per aplicació de la vacuna serà el següent:  
Productes i material de les vacunes ?????????????? 190 PTA  
Taxa reconeixement i aplicació de la vacuna ?????? 315 PTA  
TOTAL ???????????????????????????????????????????? 505 PTA  
Quan els veterinaris col·laboradors en realitzaran l'aplicació, el cost serà el següent:  
Import productes i material de les vacunes ??????? 190 PTA  
Taxa vacuna ??????????????????????????????????????? 16 PTA  
El reconeixement i l'aplicació de la vacuna es farà d'acord amb la tarifa col·legial.  
Article cinqué  
A les persones propietàries dels gossos vacunats, se'ls entregarà un document acreditatiu de la realització de la vacunació, emplenat pel veterinari, i la xapa corresponent, que caldrà unir al collar del gos, el qual l'haurà de dur en tot moment.  
Article sisé  
A partir de la data de finalització de la campanya, els Serveis Oficials competents arreplegaran tots els gossos les persones propietàries dels quals no posseesquen la documentació sanitària corresponent actualitzada i els sacrificaran si en el termini de vint-i-quatre hores els seus propietaris no els reclamen. En cas de reclamació, seran vacunats abans d'entregar-los als seus propietaris, que pagaran els drets de vacunació i la sanció pertinent.  
Article seté  
En finalitzar la campanya, els veterinaris que hi hauran participat elaboraran un Informe de Vacunacions on especificaran els animals vacunats, la data de vacunació, el nom i la raça de l'animal, el nom i el domicili de la persona propietària. N'enviaran una còpia als ajuntaments afectats i una altra al veterinari oficial de la seua zona, sense perjudici que el Director de la campanya requeresca informació en qualsevol moment.  
Article vuité  
Quan se sospitarà o es confirmarà l'aparició d'un cas de ràbia, s'hi aplicarà el que ordenen els articles 346 al 351 del Capítol XLIV, del Reglament d'Epizooties esmentat anteriorment.  
Article nové  
El Director del Serveis Territorials de la Conselleria d'Agricultura i Pesca de la província corresponent aplicarà les sancions que pertoquen als infractors del que estableix aquesta normativa i les disposicions vigents en matèria de lluita contra la ràbia.  
Article deu  
Atesa l?efectivitat que ha tingut l'aplicació simultània del tractament antiequinococcòsic amb la campanya de vacunació antiràbica, hom aconsella les persones propietàries dels gossos el tractament d'aquella malaltia.  
DISPOSICIO FINAL  
Aquesta normativa entrarà en vigor l?endemà de la publicació en el Diari Oficial de la Generalitat Valenciana.  
València, 30 d'abril de 1988. - El Director General de la Producció Agrària: Gonzalo Casanova López.